
	Analýza vplyvov na služby verejnej správy pre občana


	7.1 Identifikácia služby verejnej správy, ktorá je dotknutá návrhom 

	7.1.1 Predpokladá predložený návrh zmenu existujúcej služby verejnej správy alebo vytvorenie novej služby? 

	Zmena existujúcej služby (konkretizujte a popíšte) 

	Mení sa vecná a územná príslušnosť orgánu vykonávajúceho existujúce správne, rozhodovacie, kontrolné, koordinačné a evidenčné úkony na úsekoch civilnej ochrany obyvateľstva, hospodárskej mobilizácie, obrany štátu a riadenia štátu v krízových situáciách. Pôsobnosť sa sústreďuje na okresné úrady v sídle kraja. Existujúci zamestnanci zostávajú zachovaní ako zamestnanci okresných úradov v sídle kraja.

	Nová služba (konkretizujte a popíšte)

	Nová služba sa nevytvára.

	7.1.2 Špecifikácia služby verejnej správy, ktorá je dotknutá návrhom

	Názov služby 

	Výkon pôsobnosti orgánov miestnej štátnej správy na úsekoch civilnej ochrany obyvateľstva, hospodárskej mobilizácie, obrany štátu a riadenia štátu v krízových situáciách vrátane správneho rozhodovania, vydávania záväzných stanovísk, vedenia evidencií, koordinácie, metodického riadenia a kontroly plnenia úloh.

	Platná právna úprava, na základe ktorej je služba poskytovaná (ak ide o zmenu existujúcej služby)

	Zákon č. 42/1994 Z. z., zákon č. 387/2002 Z. z., zákon č. 319/2002 Z. z., zákon č. 179/2011 Z. z., zákon č. 180/2013 Z. z. a ďalšie právne predpisy novelizované návrhom.

	Subjekt, ktorý je na základe platnej právnej úpravy oprávnený službu poskytovať 

	Podľa platnej právnej úpravy okresné úrady a okresné úrady v sídle kraja; po nadobudnutí účinnosti okresné úrady v sídle kraja spolu s vytvorenými pracoviskami.

	7.1.3 O aký vplyv na službu verejnej správy ide? 

	Priamy vplyv (popíšte) 

	Návrhom sa zo zákona č. 42/1994 Z. z. vypúšťajú ustanovenia viazané na zaradenie fyzickej osoby do jednotky civilnej ochrany. Týmto legislatívnym krokom fyzickej osobe priamo zaniká zákonná povinnosť plniť úlohy v jednotke civilnej ochrany. Spolu so zánikom tejto povinnosti sa občanovi ruší aj priestupková zodpovednosť za jej porušenie čo predpokladá pozitívny dopad na služby verejnej správy pre občana. Nárok na finančnú náhradu za poskytnutú osobnú pomoc alebo vecné plnenie sa bude uplatňovať na okresnom úrade v sídle kraja namiesto doterajšieho príslušného orgánu.

	Nepriamy vplyv (popíšte) 

	Nepriamy vplyv služby verejnej správy na občana sa neidentifikuje. Predpokladané zjednotenie rozhodovacej praxe a zvýšenie zastupiteľnosti sa hodnotí v časti 7.3 ako pozitívny vplyv na procesy služieb vo verejnej správe a zároveň negatívny vplyv na procesy služieb vo verejnej správe (negatívny vplyv z dôvodu rozšírenia územného rozsahu a nových administratívnych a koordinačných povinností okresných úradov v sídle kraja), nie ako samostatný nákladový alebo časový vplyv na občana.

	7.2 Vplyv služieb verejnej správy na občana

	7.2.1 Náklady 

	Zníženie priamych finančných nákladov 

	Bez vplyvu.

	Zvýšenie priamych finančných nákladov

	Bez vplyvu.

	Zníženie nepriamych finančných nákladov

	Bez vplyvu. Návrh nemení potrebu cestovania, rozsah predkladaných dokladov, správne poplatky ani iné nepriame finančné náklady občana.

	Zvýšenie nepriamych finančných nákladov

	Bez vplyvu.

	7.2.2 Časový vplyv 

	Zvýšenie času vybavenia požiadavky (popíšte)

	Bez vplyvu.

	Zníženie času  vybavenia požiadavky (popíšte)

	Bez vplyvu. Návrh neustanovuje nové lehoty na vybavenie požiadavky občana ani nemení časovú náročnosť úkonov, ktoré občan vykonáva.

	7.2.3 Ktorá skupina občanov bude predloženým návrhom ovplyvnená? 
Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je  veľkosť tejto skupiny?

	Návrh nemení postavenie ani rozsah povinností žiadnej osobitnej skupiny občanov. Potenciálnymi účastníkmi dotknutých konaní zostávajú fyzické osoby, vlastníci a užívatelia nehnuteľností a ďalšie osoby podľa osobitných predpisov; veľkosť tejto skupiny sa návrhom nemení.

	7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?  

	Nové povinnosti (identifikujte) 

	Nevznikajú nové povinnosti pri vybavovaní požiadavky.

	Zanikajúce povinnosti (identifikujte)

	Návrhom sa zo zákona č. 42/1994 Z. z. vypúšťajú ustanovenia viazané na zaradenie fyzickej osoby do jednotky civilnej ochrany. Týmto legislatívnym krokom fyzickej osobe priamo zaniká zákonná povinnosť plniť úlohy v jednotke civilnej ochrany. Spolu so zánikom tejto povinnosti sa občanovi ruší aj priestupková zodpovednosť za jej porušenie čo predpokladá pozitívny dopad na služby verejnej správy pre občana.





	7.3 Vplyv na procesy služieb vo verejnej správe

	7.3.1 Ktoré sú dotknuté subjekty verejnej správy? 
Ktoré subjekty verejnej správy sú účastné procesu poskytnutia služby? 

	Ministerstvo vnútra Slovenskej republiky, okresné úrady v sídle kraja, ostatné okresné úrady, Ministerstvo hospodárstva Slovenskej republiky, Ministerstvo obrany Slovenskej republiky, Ministerstvo životného prostredia Slovenskej republiky, Úrad pre územné plánovanie a výstavbu Slovenskej republiky, obce, vyššie územné celky a ďalšie orgány verejnej moci spolupracujúce pri výkone dotknutých pôsobností.

	7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?   

	Nové povinnosti (identifikujte)

	Okresné úrady v sídle kraja prevezmú výkon odborných, rozhodovacích, koordinačných, kontrolných, evidenčných a metodických úloh v rozsahu územného obvodu kraja. Zabezpečia zriadenie pracovísk, kontinuitu rozpracovaných konaní, odovzdanie dokumentácie a evidencií, jednotné metodické postupy a zastupiteľnosť odborných zamestnancov.

	Zanikajúce povinnosti (identifikujte)

	Na ostatných okresných úradoch zanikne priame rozhodovanie v presúvaných odborných agendách. Zostane zachované zriadenie krízového štábu, zabezpečenie jeho činnosti a organizačné, administratívne a technické podmienky činnosti bezpečnostnej rady okresu vrátane plnenia úloh jej sekretariátu.

